ອົງການ AI ກ່າວວ່າ ຈີນແລະຣັດເຊຍ ຍັງສືບຕໍ່ ສົ່ງອາວຸດໃຫ້ຊູດານ ປະຫັດປະຫານປະຊາຊົນ
ອົງການ​ນີລະ​ໂທດ​ສາກົນ​ກໍາລັງ​ຮຽກຮ້ອງ​ໃຫ້​ອົງການ​ສະຫະ​ປະຊາ​ຊາດ​ຈົ່ງໂຈະ​ການ​ລໍາ ລຽງ​ອາວຸດ​ທັງ​ໝົດ​ຂອງ​ຕ່າງປະ​ເທດ​ໄປ​ຍັງ​ຊູ​ດານ
ອົງການນີລະໂທດກຳສາກົນ (AI) ກ່າວວ່າ ອາວຸດຕ່າງໆຈາກຣັດເຊຍແລະຈີນນັ້ນກໍາລັງ ຖືກນໍາໃຊ້ໂດຍລັດຖະບານຊູດານ ເພື່ອທຳການປະຫັດປະຫານ ທີ່ເປັນການຝ່າຝືນສິດທິ ມະນຸດຢ່າງຮຸນແຮງ ຕໍ່ພວກພົນລະເຮືອນທັງຫຼາຍ ກຸ່ມປົກປ້ອງສິດທິມະນຸດນານາຊາດກຸ່ມນີ້ ກ່າວໃນລາຍງານສະບັບນຶ່ງວ່າ ມົສກູແລະປັກ ກິ່ງ ຍັງສືບຕໍ່ສົ່ງອາວຸດຍຸດໂທປະກອນຕ່າງໆໄປຍັງນະຄອນຫຼວງຄາທູມ ປະເທດຊູດານ ນັ້ນຢູ່ຢ່າງບໍ່ລົດລະ ທັ້ງໆທີ່ມີຫຼັກຖານອັນຊັດເຈນວ່າ ອາວຸດເຫລົ່ານີ້ ແມ່ນນໍາໃຊ້ເພື່ອເຂັ່ນ ຂ້າພວກພົນລະເຮືອນຢູ່ໃນເຂດດາຟົວນັ້ນກໍຕາມ ອົງການນີລະໂທດສາກົນກ່າວອີກວ່າ ທັງຣັດເຊຍ ແລະຈີນໄດ້ສະໜອງອາວຸດສໍາຄັນ ຕ່າງໆໃຫ້ແກ່ລັດຖະບານຊູດານ ເປັນຕົ້ນວ່າ ກະສຸນປືນ ເຮລິຄອບເຕີຕິດອາວຸດ ເຮືອ ບົນລົບ ຈະຫຼວດຍິງຈາກອາກາດ ໄປຍັງພື້ນດິນ ແລະລົດຫຸ້ມເກາະ ອົງການນີລະໂທດສາກົນກໍາລັງຮຽກຮ້ອງໃຫ້ອົງການສະຫະປະຊາຊາດຈົ່ງ ໂຈະການລໍາ ລຽງອາວຸດທັງໝົດຂອງຕ່າງປະເທດໄປຍັງຊູດານ ແລະຂະຫຍາຍ ການຫ້າມຂາຍອາວຸດ ໄປຍັງທົ່ວປະເທດ ປັດຈຸບັນນີ້ ພວກລັດຖະບານຕ່າງໆຈະຕ້ອງໄດ້ຮັບການປະກັນວ່າອາ ວຸດຍຸດໂທປະກອນຕ່າງໆທີ່ນໍາເຂົ້າປະເທດນັ້ນຈະບໍ່ເອົາໄປໃຊ້ໃນການກໍ່ໂທດກຳຕ່າງໆ